TradeVille: iHunt Technology, concentrată pe noi produse și linii de business
iHunt Technology Import Export SA a raportat profit net pentru primele nouă luni ale anului 2024, comparativ cu pierderea netă înregistrată în aceeași perioadă a anului trecut. Conducerea companiei s-a concentrat cu precădere pe două direcții de business, în special pe extinderea rețelei de stații de încărcare pentru vehicule electrice, acolo unde iHunt a depășit pragul de 250 de locații active, potrivit unui raport elaborat de Departamentul de Analiză al TradeVille.